ကမ္ဘာ့ကုန်သွယ်ရေးစင်တာ၊ ကိုလံဘို

ကမ္ဘာ့ကုန်သွယ်ရေးစင်တာ၊ ကိုလံဘို (; ) သည် သီရိလင်္ကာနိုင်ငံ၊ ကိုလံဘိုမြို့တွင် တည်ရှိသည့် ၁၅၂ မီတာ (၄၉၉ ပေ) အမြင့်ရှိသည့် အမြွှာညီနောင်အဆောက်အဦ ဖြစ်သည်။ အထပ် ၃၉ ထပ်ပါဝင်သည့် တာဝါများတွင် ရောင်းချရန် အလွှာလေးခုပါဝင်သဖြင့် တာဝါတစ်ခုချင်းစီးတွင် အထပ် ၄၃ ထပ် ပါဝင်သည်။ ဟိုတယ်ကို Overseas Realty Ceylon PLC (ORCPLC) က စီမံခန့်ခွဲသည်။ 

ကမ္ဘာ့ကုန်သွယ်ရေးစင်တာ (ကိုလံဘို) WTCC ကို စင်ကာပူလူမျိုး ကုန်ပစ္စည်း၊ ပင်လယ်ရေကြောင်းကုန်သွယ်ရေးနှင့် အိမ်ခြံမြေလုပ်ငန်း လုပ်ကိုင်သည့် Shing Kwan Group ၏ တည်ထောင်သူက Shing Pee Tao အကောင်အထည်ဖော်ရန် စိတ်ကူးရခဲ့သည်။ Tao သည် ကိုလံဘိုမြို့၊  Echelon Square တွင် တည်ရှိသည့် ကိုလံဘိုစတော့အိတ်ချိန်းတွင်ပါဝသည့် ကုမ္ပဏီတစ်ခုဖြစ်သည့် ORCPLC ကို ဝယ်ယူခဲ့သည်။ တရားဝင်ခွင့်ပြုမှုကို ၁၉၉၂ ခုနှစ်၊ ဇန်နဝါရီလတွင် ရရှိခဲ့သည်။ မြေနေရာပြုပြင်ခြင်းများကို စက်တင်ဘာလတွင် လုပဆောင်ခဲ့သည်။

အဆောက်အဦသည် တည်ဆောက်နေစဉ် ၁၉၉၆ ခုနှစ် ဇန်နဝါရီလတွင် ဗဟိုဘဏ်ရှိ LTTE သေကြောင်းကြံတိုက်ခိုက်မှုကြောင့် ပျက်စီးခဲ့ရသည်။ ထိုဖြစ်ရပ်တွင် လူပေါင်း ၉၁ ဦး သေဆုံးခဲ့ပြီး ၁၄၀၀ ကျော် ဒဏ်ရာရခဲ့သည်။

၁၉၉၇ ခုနှစ်၊ အောက်တိုဘာလ ၁၂ ရက်နေ့တွင် သမ္မတ Chandrika Kumaratunga က တရားဝင်ဖွင့်လှစ်ပေးခဲ့သည်။ ဖွင့်လှစ်ပြီး သုံးရက်အကြာ အောက်တိုဘာလ ၁၅ ရက် (ဗုဒ္ဓဟူး) နေ့တွင် တမီကျားလွတ်မြောက်ရေးတပ်မတော်က ဟိုတယ်၏ ကားပါကင်တင် ထရပ်ကားတစ်စီးကို ဖောက်ခွဲဖျက်ဆီးခဲ့သည်။ တာဝါ၏ အနောက်ဘက်နေရာကို ပျက်စီးမှုများ ဖြစ်ပေါ်စေခဲ့သည်။ အဆောက်အဦမှာ ချွတ်ယွင်းမှုမရှိပဲ ကျန်ရှိနေခဲ့သည်။ တိုက်ခိုက်မှုသည် ၁၉၉၃ ခုနှစ် နယူးယောက်မြို့ရှိ ကမ္ဘာ့ကုန်သွယ်ရေးစင်တာကို ဗုံးခွဲခံရမှုကဲ့သို့ ပုံစံမျိုးဖြစ်သည်။ နိုင်ငံ၏ အမြင့်ဆုံးနှင့် စီးပွားရေးအရ အမှတ်သင်္ကေတစင်တာတစ်ခု ဖြစ်နေသည့်အတွက် တမီကျားလွတ်မြောက်ရေးတပ်မတော် LTTE  တို့၏ ပစ်မှတ်ထား တိုက်ခိုက်ခြင်း ခံခဲ့ရခြင်း ဖြစ်သည်။ ခန့်မှန်းခြေ ၆ လအတွင်းတွင် ပြင်ဆင်မှုများကို အပြည့်အဝ ပြန်လည်လုပ်ဆောင်ခဲ့သည်။ အဆောက်အဦကိုလည်း ၁၉၉၈ ခုနှစ်၊ ဇွန်လတွင် ပြန်လည်ဖွဲ့စည်းခဲ့သည်။

လက်ရှိအချိန်တွင် ကိုလံဘိုစတော့အိတ်ချိန်း၊ သီရိလင်္ကာရင်းနှီးမြှုပ်နှံမှုအဖွဲ့နှင့် Securities Exchange Commission စသည်တို့သည် အခကြေးငွေပေးကာ ဖွင့်လှစ်ထားကြသည်။

ပြင်ပလင့်များ


ကိုးကား

ကဏ္ဍ:သီရိလင်္ကာနိုင်ငံရှိ ဟိုတယ်များ